ΤΟΝ ΑΠΡΙΛΙΟ ΤΟΥ 2102, ΣΕ ΚΑΛΗ ΠΕΡΙΟΧΗ ΤΟΥ ΜΟΥΜΠΑΪ
ΕΘΕΑΘΗ ΓΙΑ ΤΕΛΕΥΤΑΙΑ ΦΟΡΑ ΜΙΑ 25ΧΡΟΝΗ…
ΤΗΝ ΕΛΕΓΑΝ ΣΙΝΑ ΜΠΟΡΑ.
ΑΚΟΛΟΥΘΕΙ ΗΧΟΓΡΑΦΗΜΕΝΗ ΤΗΛΕΦΩΝΙΚΗ ΣΥΝΟΜΙΛΙΑ
ΤΟΥ ΜΝΗΣΤΗΡΑ ΚΑΙ ΣΥΓΓΕΝΩΝ ΤΗΣ ΜΕΤΑ ΤΗΝ ΕΞΑΦΑΝΙΣΗ ΤΗΣ.
ΒΟΜΒΑΗ
ΜΟΥΜΠΑΪ
Τι έγινε; Τι συνέβη με τη Σίνα;
ΦΩΝΗ ΡΑΧΟΥΛ ΜΟΥΚΕΡΤΖΙ
Κατ' εμέ, αυτό που συνέβη με τη Σίνα…
ΦΩΝΗ ΠΙΤΕΡ ΜΟΥΚΕΡΤΖΙ
Αποφάσισε να φύγει μόνη της
και δεν θέλει καμία επαφή με κανέναν.
Μάλιστα.
Έτσι κατάλαβα εγώ.
Τώρα, εσύ μπορείς να γυρίσεις τον κόσμο ανάποδα,
προσπαθώντας να μάθεις
το ποιος, το πού, το ένα, το άλλο.
Ίσως ανακαλύψεις κάτι, ίσως βρεις τη Σίνα, καλώς.
Αν μετά την έρευνά σου δεν τη βρεις
επειδή κάλυψε τα ίχνη της καλά, τι γίνεται;
-Μα, μπαμπά… -Πού θα οδηγήσει αυτό;
Η Ιντράνι ήταν η τελευταία που την είδε, εντάξει;
Ξέρω τη μητέρα μου. Εκείνη την εποχή ήταν ενίοτε τρομακτική, κακιά.
ΒΙΝΤΧΙ, ΚΟΡΗ ΤΗΣ ΙΝΤΡΑΝΙ
Ίσως και λίγο βίαιη.
Όπως όλοι οι άνθρωποι δηλαδή,
όμως δεν είναι… Να σας πω κάτι,
είναι η πιο έξυπνη γυναίκα που ξέρω.
Οι γονείς μου ήταν κι οι δυο υπερεπιτυχημένοι.
Η Ιντράνι κι ο Πίτερ ήταν το απόλυτο δυναμικό ζεύγος.
Πρωτοσέλιδα σε κάθε εφημερίδα τότε.
ΙΝΤΡΑΝΙ ΜΟΥΚΕΡΤΖΙ CEO INX MEDIA
Η μαμά μου ήρθε στη Βομβάη και ξεκίνησε από το μηδέν.
Ανέβηκε μόνη της ψηλά.
Η κυρία Ιντράνι Μούκερτζι, η CEO της INX Media.
Υπήρχε λάμψη, υπήρχε ομορφιά,
υπήρχαν αυτοκίνητα, σπίτια.
Πηγαίναμε διακοπές οικογενειακώς.
Όταν γνώρισα την αδελφή της μαμάς μου, τη Σίνα,
ήμουν πολύ μικρή.
Δεν τη φώναζα ποτέ "θεία". Σκέτο "Σίνα".
Είναι μια πανέμορφη, εκθαμβωτική,
καλόγουστη, ευφυής γυναίκα. Ακόμα το θυμάμαι αυτό.
Μου φάνηκε τρομερά περίεργο που από το 2012 κόπηκε κάθε επαφή.
Όταν ρωτούσε ο κόσμος "Πού είναι η Σίνα;"
η μαμά μου τρελαινόταν.
Η μαμά είπε ότι η Σίνα είναι στις ΗΠΑ, τη ρώτησα κάποιες φορές.
Κατάλαβα ότι μετακόμισε στο Λος Άντζελες και κάνει τη ζωή της εκεί.
Νομίζω ότι μετά από λίγο… Αυτό μου φαίνεται περίεργο
και εξακολουθώ να μην το καταλαβαίνω…
Κανείς δεν ρωτούσε για τη Σίνα από κάποια στιγμή κι έπειτα.
Η Σίνα
δεν αναφερόταν ποτέ κι από κανέναν.
Καθόλου.
Σας να μας είχαν κάνει μάγια
για να ξεχάσουμε την ύπαρξη της Σίνα.
ΑΠΡΙΛΙΟΣ 2012
25 ΑΥΓΟΥΣΤΟΥ 2015
Όταν έφτασα σπίτι στις 25 Αυγούστου, μετά το σχολείο…
Θεέ μου, όλο το σπίτι ήταν ρημαγμένο.
Κι έβλεπες αστυνομικούς παντού.
Τελείως άγνωστη η ιδέα της παρουσίας αστυνομικών στο σπίτι μας.
Οτιδήποτε είχε να κάνει με αστυνομία με ξένιζε.
Κι άρχισα να θυμώνω με τους αστυνομικούς που σκάλιζαν τα πράγματά μας.
"Τι σκατά συμβαίνει;" Μου είπε η μαμά μου να ηρεμήσω.
Ένας αστυνομικός ρώτησε την οικιακή βοηθό αν ήξερε τη Σίνα.
Πήγα με τη μία στη μαμά και τη ρώτησα
"Μαμά, τι τρέχει με τη Σίνα;"
Κι εκείνη με κοίταξε
και, πριν απαντήσει, ο αστυνομικός είπε "Μη μιλάτε".
Η μαμά μου συνελήφθη.
Δεν την ξαναείδα έκτοτε.
Έκτακτη είδηση.
Η μεγιστάνας των ΜΜΕ Ιντράνι Μούκερτζι συνελήφθη
με την κατηγορία ότι σκότωσε την αδελφή της προ τριετίας.
Μου τηλεφώνησε ο Πίτερ.
"Συνελήφθη η Ιντράνι για φόνο".
Είχαμε στενή σχέση. Δεν είχα ιδέα.
Βάζω τηλεόραση και βλέπω τη Σίνα.
Μείναμε άφωνοι.
Τι διάολο συνέβη;
Είναι μια υπόθεση που μας μπέρδεψε, μας συνάρπασε και μας συγκλόνισε.
Μια υπόθεση όπου σχεδόν καθημερινά
γινόταν και μια νέα αποκάλυψη.
Οι ίδιες οι οικογένειες διαρρέουν αδιάκοπα ιστορίες.
Κάθε χαμόγελο, κάθε αγκαλιά ήταν απάτη.
Για να δείξουμε ότι όλα καλά.
Ραχούλ! Ραχούλ, άκου. Ραχούλ, μην τρέχεις.
Η δυναμική των σχέσεων.
Μα τι οικογένεια!
Όπως φαντάζεστε, σοκαρισμένη παρακολουθεί
η υψηλή κοινωνία του Μουμπάι.
Η ιστορία οδηγούσε όλο και πιο ψηλά.
Κάποιοι ισχυροί ήθελαν να θαφτεί η υπόθεση.
Άλλοι ισχυροί ήθελαν να ξεσκεπαστεί η υπόθεση.
Ποιο κίνητρο ακριβώς θα μπορούσε να κάνει την Ιντράνι να σκοτώσει τη Σίνα
εν ψυχρώ;
Αν πιστεύω ότι κάποιος στην οικογένεια ξέρει τι απέγινε η Σίνα;
Εννοείται. Πάνω από ένας, θεωρώ.
ΘΑΜΜΕΝΗ ΑΛΗΘΕΙΑ: Η ΙΣΤΟΡΙΑ ΤΗΣ ΙΝΤΡΑΝΙ ΜΟΥΚΕΡΤΖΙ
23 ΜΑΪΟΥ 2012
ΕΝΑΝ ΜΗΝΑ ΜΕΤΑ ΤΗΝ ΕΞΑΦΑΝΙΣΗ ΤΗΣ ΣΙΝΑ
ΠΕΝ, ΡΑΪΓΚΑΝΤ 2 ΩΡΕΣ ΑΠΟ ΜΟΥΜΠΑΪ
Έφερνα στο σπίτι κάποια υλικά από Βαρσάι.
ΓΚΑΝΕΣ ΝΤΕΝΕ ΠΟΛΙΤΙΚΗ ΑΣΤΥΝΟΜΙΑ
Στον δρόμο,
είδα ότι έπεσε ένα μάνγκο από το δέντρο κι έτσι έκανα στην άκρη.
Κάτι μου μύρισε.
Βρομούσε. Έψαξα να βρω την προέλευση.
Είδα ένα χέρι με νύχια. Τα νύχια ήταν βαμμένα με βερνίκι
και εκεί γύρω υπήρχαν σημάδια φωτιάς.
Κάλεσα το αστυνομικό τμήμα.
Συνέλεξαν οστά και άλλα λείψανα.
Εκεί που βρέθηκε το πτώμα
σκάψαμε κάτω από ένα δέντρο γύρω στα τρία μέτρα πιο πέρα
και το θάψαμε στον λάκκο.
Το 2012 το πτώμα μαρτυρούσε
ότι ήταν υπόθεση δολοφονίας, εγκληματικής πράξης.
Μόλις υπάρξει αναφορά περί μη φυσικού θανάτου…
Γ. Π. ΣΙΝΓΚ ΠΡΩΗΝ ΑΣΤΥΝΟΜΙΚΟΣ
…η αστυνομία υποχρεούται, αν μη τι άλλο, να καταχωρίσει
αναφορά θανατηφόρου ατυχήματος.
Έτσι, σ' αυτήν την υπόθεση, είναι πραγματικά σοκαριστικό.
Η αστυνομία δεν καταχώρισε αναφορά θανατηφόρου ατυχήματος,
δεν καταχώρισε τον φόνο, δεν διερεύνησε την υπόθεση.
Κάποιος πολύ ισχυρός κρυβόταν από πίσω.
25 ΑΥΓΟΥΣΤΟΥ 2015
ΒΟΜΒΑΗ
ΜΟΥΜΠΑΪ
Όταν συνελήφθη η μαμά,
η επαφή μας κόπηκε μαχαίρι.
Θυμάμαι τη σύγχυση του πατέρα μου με όλα αυτά.
Με στήριξε πολύ σ' εκείνη τη φάση.
Όμως σ' ένα σπίτι γεμάτο κόσμο,
απ' το σόι του μπαμπά μου,
πολλοί ήταν έτοιμοι αμέσως
να πιστέψουν ότι το έκανε και απορούσαν πώς μπόρεσε.
Και, ναι, όλοι είχαν πάθει σοκ
κι όλοι ήταν σε φάση "Τι σκατά συμβαίνει;"
Αλλά αντί να κάτσουν να βρουν τι συμβαίνει,
είχαν ήδη καταλήξει.
ΑΣΤΥΝΟΜΙΚΟ ΤΜΗΜΑ ΚΧΑΡ
Με πήρε ένας ρεπόρτερ μου και είπε
"Συνελήφθη κάποια Ιντράνι Μούκερτζι".
Ξαφνικά μου ήρθε αναλαμπή. Η Ιντράνι Μούκερτζι είναι…
Σ. ΤΖΟΣΙ ΔΗΜΟΣΙΟΓΡΑΦΟΣ
Η γνωστή Ιντράνι Μούκερτζι.
Πρώτη μέρα, θυμάμαι,
όλα τα κανάλια έπαιξαν ότι η Ιντράνι σκότωσε την αδελφή της.
Πιστευτό. Συμβαίνουν αυτά.
Αδελφή σκοτώνει αδελφή. Συμβαίνει.
Μα πώς μπόρεσε να το κρύψει τρία χρόνια;
Συνέβη το 2012,
συνελήφθη το 2015, πώς τα κατάφερε;
Πηγές μάς πληροφορούν ότι το θέμα ξεσκεπάστηκε
όταν πληροφοριοδότης κατέδωσε
την Ιντράνι Μούκερτζι για τον φόνο της αδελφής της
σε συνέργεια με τον σοφέρ της.
ΣΑΜΒΑΡ ΡΑΪ, ΠΡΩΗΝ ΣΟΦΕΡ ΤΗΣ ΙΝΤΡΑΝΙ
Η αστυνομία ανέκρινε επί ώρες τον σοφέρ της Ιντράνι, Σάμβαρ Ράι,
οπότε και ομολόγησε το έγκλημα.
Μετά την ομολογία, η αστυνομία κάλεσε την Ιντράνι Μούκερτζι
και την ανέκρινε επί τρεισήμισι ώρες χτες.
Στο τέλος συνελήφθη.
Η κατηγορία κατά της Μούκερτζι…
ΔΗΜΟΣΙΟΓΡΑΦΟΣ
…βασίστηκε στην ομολογία, στην κατάθεση του Σάμβαρ Ράι.
Του σοφέρ της Ιντράνι Μούκερτζι.
Υπηρέτησα στην αστυνομία 35 χρόνια.
Όταν πάει κάποιος στην αστυνομία, υπάρχει ο παράγοντας φόβος.
ΝΤΑΤΑΤΡΑΓΙΑ ΜΠΑΡΓΚΟΥΝΤΕ ΕΠΙΘΕΩΡΗΤΗΣ
Και
είναι στην ανθρώπινη φύση
μπροστά στην αστυνομία
να νιώσει κανείς φόβο.
Ο Σάμβαρ Ράι αποκάλυψε ότι το 2012,
μαζί με την Ιντράνι Μούκερτζι,
δολοφόνησαν τη Σίνα Μπόρα.
Δεν είναι περίπλοκη υπόθεση. Ένας απλός φόνος είναι.
Μέχρι σήμερα θεωρώ ότι αρχικά
η αστυνομία δεν κατάλαβε το μέγεθος της υπόθεσης.
Τη θεώρησαν απλώς πικάντικη για τα ΜΜΕ.
"Τη διαλευκάναμε μετά από τρία χρόνια. Άρα θα μας πουν και μπράβο".
Ως εκεί.
ΙΝΔΙΑ ΜΟΥΜΠΑΪ
Την επομένη πληροφορηθήκαμε
ότι η αστυνομία πήγε στην Καλκούτα, στο Γκαουχάτι.
ΚΑΛΚΟΥΤΑ ΓΚΑΟΥΧΑΤΙ
Τότε καταλάβαμε ότι ίσως εμπλέκονται κι άλλοι στην υπόθεση.
ΚΑΛΚΟΥΤΑ
Εξελίξεις στην Καλκούτα.
Ο δεύτερος σύζυγος της Ιντράνι Μούκερτζι, Σαντζίβ Κχανά,
μόλις συνελήφθη.
Είναι ύποπτος ως συνεργός της.
ΣΑΝΤΖΙΒ ΚΧΑΝΑ ΠΡΩΗΝ ΣΥΖΥΓΟΣ
Πληροφορίες τον τοποθετούν στο αμάξι με την Ιντράνι και τον Ράι
στις 24 Απριλίου 2012,
όταν η Ιντράνι πήρε τη Σίνα έξω από το κολέγιο,
και φαίνεται πως εκείνος βοήθησε την Ιντράνι να σκοτώσει τη Σίνα.
Αυτή η κατηγορία τον βαραίνει.
Κύριε Κχανά! Συμφωνείτε με τους ισχυρισμούς;
Η κατάθεση του Σαντζίβ,
πρώην συζύγου της Ιντράνι, επιβεβαιώνει ότι η Σίνα στραγγαλίστηκε.
Εκείνος ισχυρίζεται ότι ήταν στο αμάξι και ότι κοιμόταν την ώρα του φόνου.
Αναπάντεχη η εμπλοκή του Σαντζίβ Κχανά,
πρώην συζύγου της Ιντράνι Μούκερτζι, με την οποία έχει μια κόρη, τη Βίντχι.
Ο μόνος που δεν μπορώ να ταιριάξω στο παζλ είναι ο Σαντζίβ,
ο βιολογικός μου πατέρας.
Μοιάζει να μην κολλάει πουθενά σ' αυτήν την υπόθεση.
Δεν έχει καμία σχέση με τίποτα, με κανέναν μας,
πέραν του ότι είναι ο πατέρας μου. Τέλος.
ΓΚΟΑ
Είμαι κόρη της Ιντράνι Μούκερτζι, του Πίτερ Μούκερτζι και του Σαντζίβ Κχανά.
Ο πατέρας μου ο Πίτερ με υιοθέτησε.
Δεν έχουν πολλοί άνθρωποι την τύχη
να λένε ότι έχουν τρεις γονείς.
Η ειρωνεία είναι ότι στερούμαι και τους τρεις γονείς μου,
καθώς βρίσκονται όλοι στη φυλακή.
Έκτακτη είδηση. Η μεγιστάνας των ΜΜΕ Ιντράνι Μούκερτζι…
…τη Σίνα Μπόρα…
Δεν το πιστεύω ότι το όνομά μου συνδέεται…
Ότι το όνομα Βίντχι Μούκερτζι συνδέεται με τη λέξη "φόνος".
Με το που λέω το όνομά μου,
το μυαλό μου πάει αμέσως στον φόνο, στην υπόθεση Σίνα Μπόρα.
Όταν ξέσπασε, δεν υπήρχε η παραμικρή αμφιβολία.
Όλοι ενθουσιάστηκαν επειδή
έμοιαζε πολύ πικάντικη ιστορία.
"Ναι, πιάσαμε τη γυναίκα, πιάσαμε τον πρώην σύζυγο,
πιάσαμε τον σοφέρ". Θέλω να πω,
φαντάζει το τέλειο μοντάζ.
Να το επόμενο μπεστ σέλερ.
Ό, τι πρέπει για ταινία. Μόνο που είναι αληθινή ιστορία.
Δεν είναι τόσο άσπρο-μαύρο.
Μέχρι να δημοσιοποιηθεί η υπόθεση Σίνα Μπόρα,
ξέραμε την Ιντράνι Μούκερτζι…
Ρ. ΣΑΡΝΤΕΣΑΪ ΔΗΜΟΣΙΟΓΡΑΦΟΣ
…μόνο ως σύζυγο του Πίτερ
και φιλόδοξη βαρόνη των ΜΜΕ.
Η Ιντράνι, σύμφωνα με την αστυνομία, σκότωσε τη Σίνα εν ψυχρώ.
Το θέμα είναι να βρούμε το γιατί.
Σκοπός είναι να βρούμε το παρελθόν της.
Πάμε να ανακαλύψουμε
πότε ξεκίνησε η ζωή της Ιντράνι Μούκερτζι
ποια είναι η Ιντράνι Μούκερτζι.
ΓΚΑΟΥΧΑΤΙ
Θεωρώ ότι καταναλώθηκε πολύς χρόνος σε συναντήσεις με ανθρώπους
που ήξεραν και τη Σίνα και την Ιντράνι.
ΚΥΡΙΟΣ ΚΑΙ ΚΥΡΙΑ ΜΠΟΡΑ
Σημαντικός παίκτης στην υπόθεση
είναι ο αδελφός της Ιντράνι, Μικχάιλ Μπόρα.
Ονομάζομαι Μικχάιλ Μπόρα.
Είμαι ο αδελφός…
ΜΙΚΧΑΪΛ ΜΠΟΡΑ, ΑΔΕΛΦΟΣ
…της εκλιπούσας Σίνα Μπόρα.
Αυτό είναι το σπίτι μου,
εδώ γεννηθήκαμε.
Και, μπορεί να πει κανείς,
εδώ γεννήθηκε και η Ιντράνι.
Εκείνη τη στιγμή, όταν το είδα στις ειδήσεις…
Η Ιντράνι δολοφόνησε τη Σίνα.
Έμεινα…
εμβρόντητος.
Πώς να το πω; Πάγωσα τελείως.
Η Ιντράνι Μούκερτζι συνελήφθη…
…για τη δολοφονία της ίδιας της αδελφής της.
…για τη δολοφονία της αδελφής της.
-Στάσου. Δύο λεπτά μόνο. -Όχι τώρα. Ουδέν σχόλιο.
Δεν ήξερα τι να πω στην αρχή.
Ήταν σκέτο χάος, γιατί ένας δημοσιογράφος ρώτησε
"Τη Σίνα Μπόρα τη σκότωσε η μεγάλη αδελφή της;"
Μου έκανε τρομερή εντύπωση.
Αφού μεταδίδονταν ψευδείς ειδήσεις αρχικά,
θα πρέπει να μαθευτεί η αλήθεια.
Μπορώ να δώσω στοιχεία
στην αστυνομία του Μουμπάι που αποδεικνύουν περίτρανα
ότι η Σίνα είναι κόρη της Ιντράνι, όχι αδελφή της, κι εγώ είμαι γιος της.
Η μεγάλη ανατροπή στην υπόθεση είναι
ότι η Σίνα, που μέχρι χτες τη νομίζαμε αδελφή της Ιντράνι,
είναι τελικά κόρη της.
Κατηγορείται ότι κορόιδεψε τους πάντες.
ΚΟΡΗ, ΟΧΙ ΑΔΕΛΦΗ Η ΣΙΝΑ, ΟΜΟΛΟΓΕΙ Η ΙΝΤΡΑΝΙ
ΟΙΚΟΓΕΝΕΙΑ-ΑΠΑΤΗ Η ΑΓΝΩΣΤΗ ΙΣΤΟΡΙΑ ΤΗΣ ΣΥΖΥΓΟΥ
Θυμάμαι να μεταδίδω ως έκτακτη είδηση την υπόθεση Σίνα Μπόρα
ζωντανά τότε.
Δεν είμαι μόνο παρουσιαστής, είμαι και γονιός.
Όταν ακούς ως γονιός, όχι μόνο ως δημοσιογράφος,
ότι η Σίνα είναι κόρη της Ιντράνι και η Ιντράνι σκότωσε την κόρη της,
ξαφνικά απορείς. "Τι σκατά;"
Οι εξελίξεις είναι τόσο συγκλονιστικές,
που ο κόσμος δεν ξέρει τι να πιστέψει.
Πιο χαμηλά δεν γίνεται να πέσει κανείς.
Η Ιντράνι ως μητέρα… Απίστευτη κακία.
Νομίζω ότι για μας αυτό ήταν το πιο…
ΚΑΒΕΡΙ ΜΠΑΜΖΙ ΔΗΜΟΣΙΟΓΡΑΦΟΣ
…σοκαριστικό στην υπόθεση.
Είναι κάτι που πρέπει να καταλάβετε
για εμάς ως χώρα και ως κουλτούρα.
Υπάρχουν ορισμένες προσδοκίες για τη μητρική φιγούρα στην Ινδία.
Είναι κάτι βαθιά ριζωμένο στην κουλτούρα μας.
Βαθιά ριζωμένο στην κυρίαρχη θρησκεία μας.
ΚΑΡΑΤΣΙ ΚΑΛΚΟΥΤΑ
Η χώρα είναι η Μητέρα Ινδία.
Όλα περιστρέφονται γύρω της.
Το ότι κάποια που είναι μητέρα
θα μπορούσε να διαπράξει φόνο σκοτώνοντας την ίδια της την κόρη
είναι αδιανόητο.
Ο διοικητής της αστυνομίας επιβεβαίωσε
ότι η Σίνα ήταν κόρη της Ιντράνι Μούκερτζι
από άγνωστη προηγούμενη σχέση.
ΙΝΤΡΑΝΙ - ΜΙΚΧΑΪΛ - ΣΙΝΑ
Τότε μαθεύτηκε ότι ήταν κόρη από τον πρώτο γάμο.
Κανείς δεν ήξερε τον άντρα.
Η δολοφονία της Σίνα Μπόρα είναι συνυφασμένη με περίπλοκες σχέσεις.
Ποιος παντρεύτηκε ποια, ποιος είναι ο πατέρας;
Η αστυνομία του Μουμπάι δεν βρίσκει άκρη.
Απ' τα παιδικά μου χρόνια μέχρι τα 15 μου,
δεν υπήρχε η παραμικρή επαφή με την Ιντράνι.
Να κάνεις παιδιά
και να τα παρατήσεις; Αδιανόητο.
Ήθελε να σβήσει το παρελθόν.
Έκρυψε από τον Πίτερ το γεγονός ότι είμαστε παιδιά της.
Και απ' τη Βίντχι.
Μεγάλες αποκαλύψεις στην υπόθεση Σίνα.
Ο Πίτερ Μούκερτζι μάς είπε σήμερα…
ΕΚΤΑΚΤΟ
…ότι νόμιζε τη Σίνα αδελφή της Ιντράνι.
Πίτερ!
Κάποια στιγμή ο γιος μου, που είχε σχέση με τη Σίνα,
μου είπε για τη Σίνα "Δεν είναι έτσι. Δεν είναι αδελφή της, αλλά κόρη της".
Αλλά δεν έδωσα σημασία τότε,
γιατί δεν το πίστεψα και είπα
"Η Ιντράνι μου μου είπε ότι δεν είναι έτσι"
και προφανώς πίστεψα τη γυναίκα μου.
Συνέχισα έτσι,
με αποτέλεσμα να χαλάσει η σχέση μου με τον γιο μου.
Πολύ σπάνια συναντάς τόσο περίπλοκες σχέσεις,
όπου ο γιος του τωρινού συζύγου
βγαίνει με την κόρη της Ιντράνι από προηγούμενο γάμο.
Ο Πίτερ Μούκερτζι, η πρώτη του γυναίκα, δύο γιοι.
Ραχούλ Μούκερτζι. Αυτός πάει εδώ.
Μετά είναι η Ιντράνι Μούκερτζι, που έχει τρεις συζύγους…
ΣΑΝΤΖΙΒ ΚΧΑΝΑ
…οι δύο πρώην, όλοι εν ζωή.
Ο δεύτερος εμπλέκεται στον φόνο.
Η κόρη του, κόρη του Πίτερ Μούκερτζι πλέον.
Ο πρώτος σύζυγος. Κόρη του είναι η Σίνα Μπόρα.
Αυτή μπλέκει με τον Ραχούλ Μούκερτζι.
Άρα υπάρχει σχέση του γιου του Πίτερ και της κόρης της Ιντράνι.
Τρομερά ενδιαφέρον για το κοινό της Ινδίας.
Δεν υπάρχουν Καρντάσιαν στην Ινδία, σωστά;
Αυτό ήταν άραγε,
η σχέση μεταξύ Ραχούλ και Σίνα, που οδήγησε στον φόνο;
Και η Ιντράνι και ο Πίτερ ήταν εναντίον της σχέσης
μεταξύ Ραχούλ και Σίνα.
Η κατάσταση ήταν πολύ άσχημη τότε.
Σίνα και Ραχούλ είχαν ξεκόψει από την οικογένεια,
γιατί ήθελαν να κάνουν τη ζωή τους.
Η μαμά μου κι η Σίνα είχαν χάλια σχέση.
Τσακώνονταν συνέχεια.
Ειπώθηκαν πολύ άσχημα πράγματα από όλους.
ΗΜΕΡΟΜΗΝΙΑ: 9 ΜΑΡΤΙΟΥ 2012 ΑΠΟ: ΣΙΝΑ ΜΠΟΡΑ
ΠΡΟΣ: ΙΝΤΡΑΝΙ ΜΟΥΚΕΡΤΖΙ
ΕΙΜΑΙ ΕΥΤΥΧΙΣΜΕΝΗ ΚΑΙ ΑΣΦΑΛΗΣ ΜΕ ΤΟΝ ΡΑΧΟΥΛ.
ΑΥΤΟ ΔΕΝ ΘΑ 'ΠΡΕΠΕ ΝΑ ΜΕΤΡΑΕΙ ΓΙΑ ΤΟΥΣ ΓΟΝΕΙΣ/ΟΙΚΕΙΟΥΣ;
ΕΣΥ ΕΚΑΝΕΣ Ο, ΤΙ ΣΕ ΕΥΧΑΡΙΣΤΟΥΣΕ. ΔΙΚΑΙΟΥΜΑΙ ΚΙ ΕΓΩ ΤΟ ΙΔΙΟ.
Ο Ραχούλ ρωτούσε την Ιντράνι και τον Πίτερ
"Γιατί δεν γύρισε η Σίνα μετά τη συνάντηση με την Ιντράνι;"
Τηλεφωνούσε στην Ιντράνι και τον Πίτερ για να μάθει
και, κατά τον Ραχούλ, εκείνη άλλαζε στάση διαρκώς.
Αυτό κίνησε τις υποψίες του Ραχούλ
και γι' αυτό ηχογράφησε τις συνομιλίες.
Μπαμπά, άκου, δεν είμαι μόνο εγώ.
Είναι κι οι φίλοι της, εντάξει;
Από Facebook, ίντερνετ, δουλειά.
Ήρθαν σπίτι συνάδελφοί της, την ψάχνουν.
Λένε ότι είναι πολύ ευσυνείδητη στη δουλειά.
Δεν έχει λείψει τρία χρόνια τώρα ούτε μέρα χωρίς να ενημερώσει.
Τώρα λείπει πάνω από δυο, τρεις μέρες
χωρίς να ενημερώσει.
Δεν της ταιριάζει καθόλου.
Ακούς τι λέω, καταλαβαίνεις;
Όταν προσπάθησε να τη βρει μέσω Ιντράνι,
του είπε ότι η Σίνα έφυγε από Ινδία και δεν ήθελε να του μιλήσει.
Ο Ραχούλ ξαφνιάστηκε γιατί, κατά την αστυνομία,
εκείνος είπε ότι είχε το διαβατήριό της.
Πώς βγήκε από τη χώρα;
Η πρότασή μου,
και είναι μόνο πρόταση, συμβουλή, καθοδήγηση,
είναι να μην ασχοληθείς.
Θα γυρίσει όταν το θελήσει.
Αν δεν επικοινωνεί,
αν έφυγε και θέλει, πώς να το πω, να κρυφτεί,
αν θέλει να φύγει με κάποιον, με ένα υποθετικό πρόσωπο…
Δεν ξέρω. Ό, τι κι αν συμβαίνει.
Δικαίωμά της, σωστά;
Επιλογή της.
Δικαίως τα ΜΜΕ, και μέχρι κι η αστυνομία,
όλοι είχαν την ίδια απορία.
Αν το έκανε η Ιντράνι,
γίνεται να μην είχε ιδέα ο Πίτερ;
Γιατί δεν πίστεψε τον γιο του,
τον Ραχούλ, που προσπαθούσε να τον πείσει
ότι η Ιντράνι ψεύδεται;
Γιατί βρίσκω πάλι εγώ τον μπελά μου;
Δεν έκανα τίποτα. Δεν έκρυψα τίποτα από κανέναν.
Προσπαθώ μόνο να βρω τη μνηστή μου, που σηκώθηκε ξαφνικά κι έφυγε!
Ένας Θεός ξέρει πού πήγε και πού έχει μπλέξει.
-Μα… -Τα βάζεις μαζί μου που δεν…
Που δεν σου 'πα ότι μίλησα με το αφεντικό της;
Πού διάολο είναι;
Πού είναι; Εσύ να μου πεις.
Εσύ να μου πεις, ρε.
Γιατί ως γονιός, ως πατέρας,
δεν ανησυχείς που ο γιος σου βασανίζεται επειδή η μνηστή του
είναι εξαφανισμένη επί τρία χρόνια;
Το πραγματικό ερώτημα στην υπόθεση είναι
"Τι έκανε η οικογένεια, όλοι τους, επί τρία χρόνια;
Τι σοβαρή προσπάθεια κατέβαλαν για να βρουν τη Σίνα;"
ΑΠΟ: ΣΙΝΑ ΜΠΟΡΑ
Παράξενο, ξαφνικά έλαβα…
ΑΠΟ: ΣΙΝΑ ΜΠΟΡΑ
…μέιλ από άλλο λογαριασμό.
Δεν θύμιζε καν Σίνα.
"Μου λείπεις" και τέτοια. Αλλά κι εγώ δεν αναρωτήθηκα
"Γιατί από διαφορετικό μέιλ;"
Η Ιντράνι είπε σ' εμένα, στη γιαγιά και στον παππού
ότι η Σίνα πήγε να συνεχίσει τις σπουδές της στις ΗΠΑ.
Μας είπε μάλιστα ότι για δυο μήνες
θέλει χρόνο να εγκατασταθεί
και δεν θέλει καμία επικοινωνία.
Όταν βολευτεί, θα επικοινωνήσει εκείνη.
Η Ιντράνι δεν ήταν κανονική, επαγγελματίας δολοφόνος
για να την υποπτευτώ για φόνο.
Πίστευα ό, τι μου έλεγε.
Είπε "Η Σίνα έφυγε" κι εγώ το δέχτηκα.
Ο Μικχάιλ κι η Σίνα ήταν δεμένοι.
Προφανώς, αδέλφια ήταν.
Ήταν μαζί απ' όταν γεννήθηκαν ουσιαστικά.
Υπήρχε βαθιά σύνδεση, χωρίς να χρειάζονται πολλά λόγια.
Εγώ δεν είχα στενή σχέση με τον Μικχάιλ. Δεν ένιωσα ποτέ…
Δεν ένιωσα ποτέ καλά κοντά του.
Ενώ με τη Σίνα…
Σήμερα νομίζω ότι ήταν σχεδόν γραφτό. Έγινε ακαριαία.
Υπήρχε τρομερή αγάπη ανάμεσά μας.
Έχω πολλές αναμνήσεις.
Όταν όμως αρχίζω να τα σκέφτομαι όλα αυτά,
η πραγματικότητα είναι ότι έχω να τη δω,
έχω να ακούσω τη φωνή της πάνω από δέκα χρόνια,
από το 2012.
Δεν ξέρω ούτε τι συμπέρασμα να βγάλω.
Δυσκολεύομαι πολύ να το χωνέψω γιατί δεν είμαι διατεθειμένη να δεχτώ
την πραγματικότητα του τώρα.
Η Ιντράνι δεν συνεργάζεται με την αστυνομία του Μουμπάι.
Επιμένει ότι η κόρη της είναι στις ΗΠΑ,
απ' όσο ξέρει, και ότι δεν είναι νεκρή.
Αυτό ασφαλώς δεν βοηθάει την αστυνομία,
γι' αυτό χρειαζόμαστε επιπλέον στοιχεία που θα επιβεβαίωναν
την εμπλοκή αυτών των ανθρώπων στον φόνο της κόρης της.
Δύσκολα θα βρει η αστυνομία στοιχεία
για φόνο που διαπράχτηκε προ τριετίας.
Θα αποσταλεί ειδική μονάδα από το Μουμπάι στο Ράιγκαντ.
Καθώς το πτώμα θάφτηκε πριν από τρία χρόνια,
θα σταλεί και μονάδα σήμανσης για την περισυλλογή των πειστηρίων.
28 ΑΥΓΟΥΣΤΟΥ 2015
Στις τέσσερις το πρωί…
ήρθαν αστυνομικοί από το τμήμα Κχαρ.
Έπαθα σοκ όταν είδα
τόσους αστυνομικούς στο σπίτι μου τέτοια ώρα.
Μου είπαν ότι είχαν έρθει αναφορικά με το συμβάν του 2012.
Όμως έβρεχε και επειδή ήταν σκοτεινά
δεν γινόταν να τους δείξω το ακριβές σημείο.
Κάναμε πέντε, έξι ώρες να βρούμε το πτώμα.
Έβαλαν τον σκελετό σε πλαστικό σάκο…
και τον πήγαν στο Μουμπάι για τα περαιτέρω.
Ακόμα δεν ξέρουμε ποιος προσπάθησε να κουκουλώσει την υπόθεση το 2012.
Ξέρουμε μόνο ότι έγινε φόνος, συγκεκριμένο άτομο διέπραξε φόνο,
αλλά πραγματικά δεν ξέρουμε για την ευρύτερη συνέργεια.
Ποιος επικοινώνησε και διέταξε να μην καταχωριστεί η υπόθεση;
Σίγουρα αυτό οφείλεται
σε κάποιον ισχυρό, αόρατο δάκτυλο.
Σε νεότερα, η αστυνομία του Μουμπάι θα ανακρίνει
τους τρεις βασικούς υπόπτους για τον φόνο της Σίνα Μπόρα,
τη μητέρα, Ιντράνι Μούκερτζι,
τον πατριό, Σαντζίβ Κχανά,
και τον σοφέρ της Ιντράνι.
Τις ανακρίσεις ανέλαβε
ο διοικητής της αστυνομίας Ράκες Μάρια.
Για να καταλάβετε,
μιλάμε για τον γνωστό Ράκες Μάρια.
Επικεφαλής του Εγκληματολογικού,
που είναι κορυφαία υπηρεσία ερευνών.
Τα ΜΜΕ, αν μη τι άλλο,
το συγκρίνουν με τη Σκότλαντ Γιαρντ.
Αυτός διαλεύκανε την υπόθεση των Μουτζαχεντίν Ινδίας,
τις βομβιστικές επιθέσεις του '93.
Αυτός ανέλαβε τη διερεύνηση των τρομοκρατικών επιθέσεων του 2008.
Γνώριζε καλά τι σήμαιναν ο Πίτερ κι η Ιντράνι Μούκερτζι
για τα ΜΜΕ, για το κοινό της Ινδίας.
Αντιλαμβάνεται ότι τα ΜΜΕ δείχνουν ενδιαφέρον για την υπόθεση.
Βγήκε από το τμήμα στις 8:30, την ώρα της υψηλής τηλεθέασης.
Ήξερε ότι όλοι θα μετέδιδαν τη συνέντευξη Τύπου ζωντανά.
-Ησυχία! -Ξεκινήστε την ενημέρωση, κύριε!
Σήμερα το πρωί, περισυλλέξαμε τα λείψανα
της θανούσας Σίνα Μπόρα.
Επίσης περισυλλέξαμε
το διαβατήριο της Σίνα Μπόρα από το Ντεχράντουν.
Αυτό διαψεύδει τη θεωρία…
ότι…
η Σίνα Μπόρα πήγε στις ΗΠΑ.
Μόλις τα ΜΜΕ μετατρέψουν μια υπόθεση σαν την υπόθεση Σίνα Μπόρα
σε αστυνομικό δράμα,
τότε οι αστυνομικοί αποκτούν σαφώς
κι εκείνοι ρόλο σ' αυτό το δράμα
που ξετυλίγεται. Και το ξέρουν!
Η αστυνομία ξέρει επίσης
ότι τέτοια υπόθεση δεν πρόκειται να εξελιχθεί αθόρυβα.
Θα εξελιχτεί μπροστά στη λάμψη της τηλεοπτικής κάμερας…
όπου όσο πιο μεγάλος, όσο πιο σκανδαλοθηρικός είναι ο τίτλος,
τόσο πιο πιασιάρικος.
Και κάτι άλλο σημαντικό.
-Υπάρχει πιθανότητα… -Ναι.
-Ίσως αξίζει… -Ναι, συνεχίστε.
…να δούμε μήπως εμπλέκεται
κάποια ταντρική, κάποια μάντισσα και τα λοιπά.
Είναι δυνατές γυναίκες,
αλλά πάντα λειτουργούν με συμβουλές.
Δεν σας κάνω πλάκα.
Ψάχνεις αυτήν την έξτρα "μασάλα"
που κάνει πιο πικάντικο το θέμα.
Είναι αηδιαστική η γυναίκα, μάλλον ψυχοπαθής,
ίσως έχει κάνει κάτι τέτοιο και μία και δύο φορές;
Η Ιντράνι Μούκερτζι μεταμορφώθηκε αυτομάτως σε βαμπίρ,
σε τέρας,
σε μούτζριμ, εγκληματία,
επειδή γύρω της
μπορούσε να χτιστεί όλη η πλοκή.
Όταν μαθεύτηκε, όλοι είχαν ήδη καταλήξει.
Η μαμά μου ήταν η διαβολική φόνισσα,
ο μπαμπάς μου ήταν κάποιος που δεν γνώριζε τίποτα τότε,
ο ετεροθαλής αδελφός μου ήταν ο "καημένος ο Ραχούλ".
Κατ' εμέ, ήταν κακομαθημένο παλιόπαιδο.
Όποιος όμως ενδιαφέρεται για την υπόθεση πρέπει να επικεντρωθεί στη Σίνα.
Το θέμα είναι η Σίνα.
Κάποια πέθανε σ' όλο αυτό.
Ας δώσουμε στους θεατές να καταλάβουν τι συμβαίνει.
ΔΙΚΑΣΤΙΚΕΣ ΕΚΘΕΣΕΙΣ
Αστυνομικές πηγές αποκάλυψαν ειδεχθείς λεπτομέρειες για τον φόνο.
24 ΑΠΡΙΛΙΟΥ 2012 ΤΟ ΒΡΑΔΥ ΤΗΣ ΕΞΑΦΑΝΙΣΗΣ ΤΗΣ ΣΙΝΑ
Η αστυνομία του Μουμπάι λέει ότι γύρω στις 6:30 το απόγευμα…
η Ιντράνι τηλεφώνησε στη Σίνα στην Μπάντρα κοντά στο κολέγιο.
Ο Ραχούλ ήταν μαζί με τη Σίνα εκείνη τη στιγμή.
Ο περίφημος εμπορικός δρόμος στην Μπάντρα
και σ' αυτό το κτίριο, έξω από αυτό το κατάστημα,
λέγεται ότι η Ιντράνι κι ο Σαντζίβ πήραν τη Σίνα με το αμάξι.
Την άφησαν στο Amarsons βράδυ ή πρωί;
-Βράδυ! -Βράδυ, αγάπη μου;
ΦΩΝΗ ΙΝΤΡΑΝΙ-ΠΙΤΕΡ
Πότε είδε την Ιντράνι;
Στις 25 η Ιντράνι πήγε στην Καλκούτα, άρα το βράδυ της 24ης.
Καλώς, άρα πρέπει να…
Αν ενημέρωνε, μπορούσε λογικά να λείψει την επομένη,
να πάρει άδεια λόγω ξενυχτιού.
Λογικά, ναι.
Κι από τότε δεν έχει επικοινωνήσει.
Της έδωσαν πειραγμένο ποτό…
ΝΑΡΚΩΤΙΚΗ ΟΥΣΙΑ
…οπότε την έπιασε υπνηλία
και την πήγαν σε απομονωμένο σημείο.
Η αστυνομία υποστηρίζει ότι Ιντράνι και Σαντζίβ τη στραγγάλισαν.
Ο ΚΧΑΝΑ ΤΗΣ ΤΡΑΒΑΓΕ ΤΑ ΜΑΛΛΙΑ ΕΝΩ ΤΗΝ ΕΠΝΙΓΕ Η ΙΝΤΡΑΝΙ
Η ΣΙΝΑ ΜΠΟΡΑ ΠΑΛΕΨΕ ΩΣΠΟΥ ΣΤΑΜΑΤΗΣΕ ΝΑ ΑΝΤΙΣΤΕΚΕΤΑΙ
Μετά τον φόνο, οι κατηγορούμενοι επέστρεψαν στο σπίτι του Πίτερ.
Εκείνο το βράδυ κράτησαν το πτώμα σ' αυτό εδώ το σπίτι,
μέσα στο γκαράζ, μέσα στο αυτοκίνητό τους.
ΤΟ ΠΤΩΜΑ ΜΕΤΑΦΕΡΘΗΚΕ ΑΠΟ ΤΟ ΑΜΑΞΙ ΣΤΟ ΓΚΑΡΑΖ
Η Ιντράνι Μούκερτζι φαίνεται πως έβαψε το σώμα της Σίνα
για να δείχνει φρέσκο και να μη σκεφτεί κανείς ότι κάτι τρέχει.
Το πτώμα μεταφέρθηκε στο Ράιγκαντ νωρίς το πρωί.
Ραχούλ, αν ήθελε να επικοινωνήσει θα είχε επικοινωνήσει, σ' το λέω.
Ναι, αν ήθελε να επικοινωνήσει,
θα το έκανε. Δεν επικοινώνησε με κανέναν.
Ναι, πιθανόν επειδή θεωρεί…
Θα σου πω εγώ γιατί. Άκου την άποψή μου.
-Επειδή τηλεφωνείς σε όλους. -Πώς ξέρουμε
ότι δεν είναι νεκρή, Ιντράνι;
Δεν μίλησε με κανέναν.
Μα τι συμπεριφορά είναι αυτή;
Γιατί να σκεφτείς ότι είναι νεκρή;
Πήρε μια πτήση και πήγε κάπου. Από πού κι ως πού να είναι νεκρή;
Θέλω να πω, εγώ δεν νομίζω… Γιατί να σκεφτώ ότι είναι νεκρή;
Ειλικρινά, δεν πιστεύω
ότι θα έπρεπε ν' ανησυχείς.
Δεν θεωρώ ότι πρέπει ν' ανησυχείς, Ραχούλ.
Η Ιντράνι Μούκερτζι δεν είναι καμιά ανόητη κοσμική γυναίκα,
αλλά όχι κι ότι έκανε ολόκληρη μηχανορραφία,
όχι να τη θεωρήσουμε εγκληματία
που διέπραξε το πλέον ειδεχθές έγκλημα.
Είμαι έτοιμη, παιδιά. Εμπρός, ρωτήστε με ό, τι θέλετε.